da da it en da en da sv de de da en da sv de da da en da da da en da da en da da da da da da da da en da da da da da da da da en da da da da en da da en da da da da en da da da da en en da en da da da da da da da da da da da da da da da da da da da da da da da da da da da da da en da sv de de nb da da da nb da en en en en en en da en en en en oc
Book rollemodeller - Vejen til en erhvervsuddannelse
Få gratis besøg af rollemodeller fra erhvervsuddannelserne
Rollemodellerne fra Erhvervsskolernes ElevOrganisation (EEO) besøger 7.-10. klasser i hele landet.
Med personlige fortællinger om deres vej til en erhvervsuddannelse, deres hverdag i skole og praktik og deres fremtidsmuligheder, udfordrer og nuancerer rollemodellerne elevernes valg af ungdomsuddannelse.
Du kan booke oplæg på 45 eller 90 minutter. For at eleverne får mest ud af besøget, anbefaler vi, at man booker til én eller to klasser ad gangen i 90 minutter.
Gennem ung-til-ung-formidling får udskolingselever inspiration til deres uddannelsesvalg.
Rollemodellernes fortællinger er med til at vise eleverne, at EUD og EUX er seriøse og attraktive uddannelser, som bør opfattes på lige fod med for eksempel STX og HHX.
Alle rollemodeller har fået professionel træning i at holde oplæg og gå i dialog med eleverne.
Større viden om EUD og EUX
De bliver udfordret i deres uddannelsesvalg
De får inspiration til, hvordan de finder ud af, hvilken uddannelse de skal vælge
De hører fra unge ligesindede, at det er okay at være i tvivl og måske vælge om
“Det var dejligt at høre to meget ærlige og forskellige historier. Rollemodellerne gav meget af sig selv, og deres besøg har gjort flere elever nysgerrige på EUD”.
Lærer fra Region Hovedstaden, oktober 2019
Et besøg på 90 minutter Indeholder:
Kort introduktion til EUD og EUX
EUD-spil: Gæt en uddannelse
Q&A: Spørg mig om alt
Et besøg på 45 minutter indeholder:
Kort introduktion til EUD og EUX
Kort dialog om uddannelsesvalg
Obs: Er der mere end 70 elever til oplægget, kan du kun vælge besøg på 45 minutter.
Under rollemodellernes besøg forventer vi, at du hjælper rollemodellerne med at skabe ro og gode rammer for oplægget. Det er en god idé at lade eleverne sidde på stole i en hestesko.
Vær opmærksom på, at rollemodellerne ikke er vejledere. De er eksperter i deres egne oplevelser og erfaringer, men kan ikke altid svare på praktiske og tekniske spørgsmål om EUD og EUX.
2 uger før besøget modtager du en påmindelse på din e-mail. Her vil det fremgå, hvilke rollemodeller klassen får besøg af.
Hent vores folder og hjælp os med at sprede budskabet i dit netværk. Vi har også mulighed for at sende foldere på tryk. Kontakt booking@eeo.dk.
- Hent folderen her
“Alle mine elever havde en forestilling om, hvad de skulle efter endt folkeskole – det blev der rokket ved”.
Lærer fra Region Syddanmark, oktober 2019
Med personlige fortællinger om deres uddannelsesvalg og fremtidsmuligheder udfordrer rollemodellerne forældres drømme om deres barns fremtid.
Mange forældre kender ikke til de mange muligheder en erhvervsuddannelse åbner op for og tror, at en gymnasial uddannelse altid er at foretrække. Rollemodellernes budskab til forældrene er, at EUD og EUX er seriøse og attraktive uddannelser, som kan bane vejen for gode jobs, videre-/efteruddannelse og iværksætteri.
Skriv til booking@eeo.dk, hvis du er interesseret i at booke rollemodeller til et forældrearrangement.
Vores rollemodeller deltager gerne som oplægsholdere til uddannelsesmesser og andre større events. Vi har rollemodeller, som er trænede til at holde oplæg på store scener, og som kan fortælle om deres vej til en erhvervsuddannelse og deres fag på helt ned til 7 minutter. Skriv til booking@eeo.dk for nærmere aftale.
Vi er i øjeblikket ved at undersøge, om vores rollemodeller kan skabe værdi på uddannelsesmesser. Pt. deltager vi ikke med en stand.
Det kan være en god idé at forberede eleverne på rollemodellernes besøg, hvis de ikke kender så meget til erhversuddannelserne.
Vi har udarbejdet et forrebedelsesmateriale, der introducerer eleverne til erhvervsuddannelsesområdet, som du kan lade dig inspirere af. Materialet er tiltænkt elever med begrænset kendskab til EUD og EUX.
Materialet kan også bruges til elever, som har haft besøg af rollemodeller og gerne vil undersøge erhvervsuddannelserne nærmere efter besøget.
Hvor lang tid i forvejen bør jeg booke besøget?
Skal du booke til en enkelt eller to skoler, anbefaler vi at du booker senest 2 måneder før den ønskede dato, men vi forsøger også at imødekomme din booking, selvom du booker med kort varsel. Hvis du ikke er fleksibel med datoerne og skal booke til mange skoler, er det en god idé senest at booke, så snart et nyt skoleår er begyndt.
Skal jeg forberede eleverne?
Forberedelse er ikke et krav, men kan være en god idé, hvis eleverne har et meget begrænset kendskab til erhvervsuddannelserne. Vi har udarbejdet dette forberedelsesmateriale, som du frit kan lade dig inspirere af. Det bør tilpasses med udgangspunkt i den enkelte klasses viden og eventuelle tidligere vejledningsforløb.
Hvor lang tid varer et besøg af rollemodellerne?
Et optimalt besøg af rollemodellerne varer 90 minutter. Alternativt kan du vælge, at det kun skal vare 45 minutter. Booker du et besøg med mere end 70 elever, varer det kun 45 minutter. Hvis du vil booke besøg af en anden varighed, skal du skrive det i bookingformularen eller ringe til os for nærmere aftale.
Når din booking er godkendt, modtager du en bookingbekræftelse med praktiske informationer om besøget. Læs den grundigt. Hvis ikke vi kan imødekomme den ønskede dato, kontakter vi dig. Der går højest 3 hverdage, før du modtager svar på din booking. Du modtager desuden en påmindelse på e-mail 10-14 dage før besøget, hvor det fremgår, hvilke to rollemodeller der kommer og holder oplæg.
Er rollemodellerne stadig under uddannelse?
Langt de fleste af vores rollemodeller er stadig elever eller lærlinge. De, der er færdigudlærte, er højest 28 år, og er typisk rollemodeller, fordi de har været med længe og derfor er blevet rigtig dygtige rollemodeller, som eleverne har stor glæde af.
Kan jeg selv vælge rollemodellerne til de besøg, jeg booker?
Det er ikke muligt at booke bestemte rollemodeller, men ønsker er altid velkomne. Skriv som kommentar i bookingformularen, hvilke fag eller områder eleverne er mest interesserede i at høre om. Vi vil altid forsøge at imødekomme dine ønsker.
Mobil: 25 10 00 34
Copyright © 2019 All Rights Reserved - Erhvervsskolernes ElevOrganisation Webdesign og udvikling: Rabotnik.coop
Vi bruger cookies, så du kan få den bedste oplevelse. Det er helt fint Læs vores cookie- og privatlivspolitik
Privacy & Cookies Policy
This website uses cookies to improve your experience while you navigate through te website. Out of these cookies, te cookies that are categorized as necessary are stored on your browser as they are essential for te working of basic functionalities of te website. We also use third-party cookies that help us analyze and understand how you use this website. These cookies will be stored in your browser only with your consent. You also have te option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for te website to function properly. This category only includes cookies that ensures basic functionalities and security features of te website. These cookies do not store any personal information.
Any cookies that may not be particularly necessary for te website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.